56 



instructum eodem modo ac operculum specierum transat- 

 lanticarum: altera ad apicem altera ad marginem internum 

 tendit; separantur rimula obliqua. Ad angulum inferiorem 

 faucium in ipso palato carinula obliqua conspicitur, fulcrum 

 apophyseos, correspondens rimulae. 



Quid nunc? Delegabimusne Jordanicam speciem ad 

 Neritas? Minime. Exquirantur potius alterae notae ge- 

 nericae, stabiliores ad discernendas Neritas et Neritinas. 

 Sin autem desunt et recurrendum est ad operculi apophy- 

 ses, statuamus novum genus intermedium — Neritaeam 

 si placet — cujus notae : Operculi appendices duae, appro- 

 ximatae, fere aequales inter se, rimula obliqua separatae, 

 ita ut crista interrupta efficiatur, fulta in carinulam palati: 

 Neritae tum duae appendices, distantes et dissimiles, altera 

 cristalis altera conica; ad utrumque angulum carinula, et 

 torulus transversus per palatum, ubi insidet operculum ap- 

 pressum: Neritinae denique una appendicula, cristalis et 

 elatior, nee ullae palati lineae crassiores aut prominentes. 

 Revertam alio tempore ad hanc rem , quum inter ipsius 

 Europae Neritinas aliquot detexi, quarum opercula novi 

 subgeneris notas prae se ferant. Maxima Neritaeae forma 

 est Nerit. hamaligera Troscheli (Wiegm. Arch. f Natur- 

 gesch. III, 1, p. 177) ex India gangetica. 



2. Neritina Michonii Bourg. 



Bourg. Catal. rais. p. 70, pl. II, f. 48 — 51. 



Testa ovato-globosa , paululum transversa, laeviuscula, 

 striis incrementi solummodo exarata, nigra: spira lateralis, 

 producta, adultis erosa: peristoma fere orbiculare, supra 

 angulatum : labrum exacte semicirculare, superne acuto an- 

 gulo ad spiram accedens : septum columellare incrassatum, 

 antice arcuatum levissime crenulatum : palatum ad angu- 

 lum inferum carinula praeditum. Operculum caerulescens, 

 tenuisöime rubro-cinctum, intus appendiculis duabus instruc- 

 tum eodem modo ac operculum Neritinae Jordani. 



Alt. 8, lat. 71/0 millira. 



